cyanic-selkie/wikianc huggingface dataset:
Ζακ Τιτς
Εκπαίδευση και σταδιοδρομία
Ο Τιτς γεννήθηκε στην Υκλ από τον Λεόν Τιτς, καθηγητή, και τη Λουσία Αντρέ. Ο Ζακ φοίτησε στο Athénée της Υκλ και στο Ελεύθερο Πανεπιστήμιο των Βρυξελλών. Σύμβουλος της διατριβής του ήταν ο Πολ Λιμπουά, και ο Τιτς αποφοίτησε με το διδακτορικό του το 1950 με τη διατριβή Généralisation des groupes projectifs basés sur la notion de transitivité (Γενίκευση προβολικών ομάδων με βάση την έννοια της μεταβατικότητας). Η ακαδημαϊκή του σταδιοδρομία περιλαμβάνει θέσεις καθηγητή στο Ελεύθερο Πανεπιστήμιο των Βρυξελλών (που σήμερα είναι χωρισμένο σε Ελεύθερο Πανεπιστήμιο των Βρυξελλών και Vrije Universiteit Brussel) (1962-1964), στο Πανεπιστήμιο της Βόννης (1964-1974) και στο κολλέγιο της Γαλλίας στο Παρίσι, έως ότου ορκιστεί ομότιμος το 2000. Άλλαξε την υπηκοότητά του σε γαλλική το 1974, προκειμένου να διδάξει στο κολλέγιο της Γαλλίας, το οποίο απαιτούσε τότε τη γαλλική υπηκοότητα. Επειδή ο βελγικός νόμος περί ιθαγένειας δεν επέτρεπε τότε τη διπλή υπηκοότητα, παραιτήθηκε από τη βελγική του υπηκοότητα. Από το 1979 είναι μέλος της Γαλλικής Ακαδημίας Επιστημών.
Ο Τιτς ήταν "επίτιμο" μέλος της ομάδας Νικολά Μπουρμπακί- ως μέλος, βοήθησε στην εκλαΐκευση του έργου του H.S.M. Coxeter, εισάγοντας όρους όπως ο αριθμός Coxeter, η ομάδα Coxeter και το γράφημα Coxeter.
Τιμητικές διακρίσεις
Ο Τιτς έλαβε το Βραβείο Βολφ στα Μαθηματικά το 1993, το μετάλλιο Κάντορ από τη Γερμανική Μαθηματική Εταιρεία (Deutsche Mathematiker-Vereinigung) το 1996 και τη γερμανική διάκριση "Pour le Mérite". Το 2008 του απονεμήθηκε το Βραβείο Άμπελ, μαζί με τον Τζον Γκριγκς Τόμσον, "για τα σημαντικά επιτεύγματά τους στην άλγεβρα και ειδικότερα για τη διαμόρφωση της σύγχρονης θεωρίας ομάδων". ήταν μέλος πολλών Ακαδημιών Επιστημών.
Ήταν μέλος της Νορβηγικής Ακαδημίας Επιστημών και Γραμμάτων Έγινε ξένο μέλος της Βασιλικής Ολλανδικής Ακαδημίας Τεχνών και Επιστημών το 1988.
Θάνατος
Ο Τιτς πέθανε στις 5 Δεκεμβρίου 2021, σε ηλικία 91 ετών στο 13ο διαμέρισμα, Παρίσι.
Συνεισφορές
Εισήγαγε τη θεωρία των κτιρίων (μερικές φορές γνωστά ως κτίρια Τιτς ), τα οποία είναι συνδυαστικές δομές στις οποίες δρουν ομάδες, ιδίως στην αλγεβρική θεωρία ομάδων (συμπεριλαμβανομένων των πεπερασμένων ομάδων και των ομάδων που ορίζονται πάνω στους p-adic αριθμούς). Η σχετική θεωρία των ζευγών (B, N) είναι ένα βασικό εργαλείο στη θεωρία των ομάδων τύπου Lie. Ιδιαίτερης σημασίας είναι η ταξινόμηση όλων των μη αναγώγιμων κτιρίων σφαιρικού τύπου και τάξης τουλάχιστον τριών, η οποία περιελάμβανε την ταξινόμηση όλων των πολικών χώρων τάξης τουλάχιστον τριών. Η ύπαρξη αυτών των κτισμάτων εξαρτιόταν αρχικά από την ύπαρξη μιας ομάδας τύπου Lie σε κάθε περίπτωση, αλλά σε κοινή εργασία με τον Mark Ronan κατασκεύασε αυτά με βαθμό τουλάχιστον τέσσερα ανεξάρτητα, δίνοντας τις ομάδες απευθείας. Στην περίπτωση βαθμού 2 τα σφαιρικά κτίρια είναι γενικευμένα n-gons, και σε κοινή εργασία με τον Ρίτσαρντ Βάις τα ταξινόμησε αυτά όταν δέχονται μια κατάλληλη ομάδα συμμετριών (τα λεγόμενα πολύγωνα Moufang). Σε συνεργασία με τον Φρανσουά Μπρουχάτ ανέπτυξε τη θεωρία των αφινικών κτισμάτων και αργότερα ταξινόμησε όλα τα μη αναγώγιμα κτίσματα αφινικού τύπου και τάξης τουλάχιστον τεσσάρων.
Ένα άλλο από τα γνωστά θεωρήματά του είναι η "εναλλακτική λύση Tits": αν η G είναι μια πεπερασμένα παραγόμενη υποομάδα μιας γραμμικής ομάδας, τότε είτε η G έχει μια επιλύσιμη υποομάδα πεπερασμένου δείκτη είτε έχει μια ελεύθερη υποομάδα 2ης τάξης.
Η ομάδα Τιτς και η κατασκευή Καντόρ-Κόιτσερ-Τιτς έχουν πάρει το όνομά του. Εισήγαγε την εικασία Κνέσερ-Τιτς.
Εξωτερικοί σύνδεσμοι
Κατηγορία:Μαθηματικοί αναλυτές Κατηγορία:Μαθηματικοί του 20ού αιώνα Κατηγορία:Μαθηματικοί του 21ου αιώνα
Κέβιν ΜακΧέιλ
Ο Κέβιν Έντουαρντ ΜακΧέιλ (Kevin Edward McHale, γεννήθηκε 19 Δεκεμβρίου 1957) είναι Αμερικανός πρώην επαγγελματίας καλαθοσφαιριστής και προπονητής, που αγωνίστηκε σε ολόκληρη την επαγγελματική του καριέρα στους Μπόστον Σέλτικς. Θεωρείται ως ένας από τους καλύτερους πάουερ φόργουορντ όλων των εποχών και είναι μέλος του Naismith Memorial Basketball Hall of Fame.
Καριέρα
Μετά τη θητεία του στο γυμνάσιο στην οποία ονομάστηκε Mr. Basketball της πολιτείας της Μινεσότα, φοίτησε στο Πανεπιστήμιο, όπου επιλέχθηκε σε δύο πρώτες ομάδες της περιφέρειας και σημείωσε πολλά ομαδικά ρεκόρ που εξακολουθούν να ισχύουν μέχρι και σήμερα. Επιλέχθηκε τρίτος στο ντραφτ του ΝΒΑ το 1980 από τους Σέλτικς και πέρασε τις πρώτες του έξι σεζόν ως πολύτιμος παίκτης πάγκου, υποστηρίζοντας τους Λάρι Μπερντ και Ρόμπερτ Πάρις, ονομαζόμενος δύο φορές ο καλύτερος έκτος παίκτης της χρονιάς του NBA. Έγινε βασικός το 1986, σχηματίζοντας αυτό που συχνά θεωρείται η καλύτερη τριάδα ψηλών παικτών στην ιστορία του ΝΒΑ. Κέρδισε τρία πρωταθλήματα με τους Σέλτικς. Έχοντας ήδη παίξει σε ένα NBA All-Star Game ως παίκτης πάγκου, αφότου έγινε βασικός, έπαιξε σε επιπλέον έξι αγώνες και ψηφίστηκε στην καλύτερη αμυντική ομάδα έξι συνολικά φορές. Μετά από τραυματισμούς που ανάγκασαν την αποχώρησή του μετά τη σεζόν 1992–93, ονομάστηκε αργότερα και στις δύο επετειακές ομάδες των 50 και 75 χρόνων του πρωταθλήματος.
Ο ΜακΧέιλ άρχισε να εργάζεται για τους Μινεσότα Τίμπεργουλβς αμέσως μετά την αποχώρησή του το 1993 (μέχρι το 2009) και σε διαφορετικές χρονικές στιγμές, ως τηλεοπτικός αναλυτής, γενικός διευθυντής και επικεφαλής προπονητής. Ήταν ο προπονητής των Χιούστον Ρόκετς από το 2011 μέχρι που απολύθηκε μετά από το κακό ξεκίνημα στη σεζόν 2015–16. Εργάζεται επί του παρόντος ως αναλυτής αγώνων.
Εξωτερικοί σύνδεσμοι
Κατηγορία:Αμερικανοί καλαθοσφαιριστές Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές του NBA Κατηγορία:Καλαθοσφαιριστές All-Star Game (NBA) Κατηγορία:Καλαθοσφαιριστές Μπόστον Σέλτικς Κατηγορία:Πάουερ φόργουορντ Κατηγορία:Αμερικανοί προπονητές καλαθοσφαίρισης Κατηγορία:Εισαχθέντες στο Naismith Memorial Basketball Hall of Fame
Καικιλία της Γαλλίας
H Καικιλία, γαλλ. Cecile de France (1097 - μετά το 1145) από τον Οίκο των Καπετιδών ήταν πριγκίπισσα της Γαλλίας και με τους γάμους της έγινε πρώτα πριγκίπισσα της Γαλιλαίας και μετά κόμισσα της Τρίπολης.
Βιογραφία
Ήταν η δεύτερη κόρη (μόνη κόρη από τον 2ο γάμο) του Φιλίππου Α΄ της Γαλλίας και της Βερτράδης, κόρης του Σίμωνα Α΄ κυρίου του Μονφόρ.
Οικογένεια
Παντρεύτηκε πρώτα τον Ταγκρέδο των Ωτβίλ πρίγκιπα της Γαλιλαίας. Αυτός απεβίωσε το 1112.
Το ίδιο έτος η Καικιλία έκανε δεύτερο γάμο με τον Πονς του Οίκου της Τουλούζης κόμη Τρίπολης και είχε τέκνα:
Παραπομπές
Κατηγορία:Οίκος των Καπετιδών
Πρωτάθλημα υδατοσφαίρισης Ουγγαρίας ανδρών
Το Πρωτάθλημα υδατοσφαίρισης Ουγγαρίας ανδρών (ουγγρικά: Országos Bajnokság I), είναι το Ουγγρικό πρωτάθλημα για ανδρικούς συλλόγους υδατοσφαίρισης. Το πρωτάθλημα αποτελείται από 14 ομάδες.
Από την έναρξη του πρωταθλήματος το 1904, 15 ομάδες έχουν κερδίσει τον τίτλο με την καλύτερη από αυτές να είναι η Ούιπεστ (26). Η τρέχουσα πρωταθλήτρια είναι η Φερεντσβάρος, η οποία κέρδισε τον τίτλο για την περίοδο 2021−22.
Παραπομπές
Επίσημη ιστοσελίδα Ουγγρικής ομοσπονδίας Κατηγορία:Υδατοσφαίριση στην Ουγγαρία Κατηγορία:Εθνικά πρωταθλήματα υδατοσφαίρισης
Εβγένι Βλαντιμίροβιτς Τσετβέργκοφ
μικρογραφία|169x169εσ| Vidije, 2016 Ο Εβγκένι Βλαντιμίροβιτς Τσετβέργκοφ (Ρωσικά κυριλλικά: Евгений Владимирович Четвергов) ψευδώνυμο Nujan Vidjaz (Έρζυα : Нуянь Видяз, γεννήθηκε στο Ardatovo της Μορδοβίας, 30 Μαρτίου, 1934) είναι ένας Έρζυα συγγραφέας. Έχει γράψει πολλά βιβλία στα Ρωσικά και στη γλώσσα Ερζιά. Είναι αρχισυντάκτης του περιοδικού Erzyan Mastor.
Ζωή
Σπούδασε γεωργικές επιστήμες και εργάστηκε ως αγροτικός μηχανικός και ως καθηγητής στο Κρατικό Πανεπιστήμιο της Μορδοβίας. Ήταν ένας από τους ιδρυτές του πολιτιστικού συλλόγου "Μαστοράβα".
Ευρωπαϊκό Πρωτάθλημα Ποδοσφαίρου 2024
Θα είναι η τρίτη φορά που το ευρωπαϊκό πρωτάθλημα θα διεξαχθεί σε γερμανικό έδαφος και η δεύτερη φορά που θα διεξαχθεί στην ενωμένη Γερμανία : η πρώην Δυτική Γερμανία φιλοξένησε την διοργάνωση του 1988 και τέσσερις αγώνες του Euro 2020 διεξήχθησαν στο Μόναχο. Ωστόσο, θα είναι η πρώτη φορά που θα διεξαχθούν αγώνες στην πρώην Ανατολική Γερμανία και συγκεκριμένα στην Λειψία.
Η Ιταλία είναι η τελευταία πρωταθλήτρια, έχοντας κερδίσει το Euro 2020 με αντίπαλο την Αγγλία στον τελικό στο Γουέμπλεϊ.
Διαδικασία Υποψηφιοτήτων
Στις 8 Μαρτίου 2017 η ΟΥΕΦΑ ανακοίνωσε ότι μόνο δυο χώρες, η Γερμανία και η Τουρκία, εξέφρασαν την πρόθεσή τους να φιλοξενήσουν την διοργάνωση πριν την προθεσμία της 3ης Μαρτίου 2017.
Η οικοδέσποινα χώρα επιλέχθηκε στις 27 Σεπτεμβρίου 2018 στην Νιόν της Ελβετίας. Η Εκτελεστική Επιτροπή της UEFA διενήργησε μυστική ψηφοφορία για την ανάδειξη της οικοδέσποινας χώρας, με μόνο μια απλή πλειοψηφία να απαιτείται για να καθοριστεί ο οικοδεσπότης. Σε περίπτωση ισοψηφίας, ο πρόεδρος της ΟΥΕΦΑ θα έδινε την καθοριστική ψήφο. Από τα είκοσι μέλη της εκτελεστικής επιτροπής, τα δυο κρίθηκαν ακατάλληλα να ψηφίσουν και το ένα μέλος απουσίαζε, με αποτέλεσμα να προκύψει ένα τελικό σύνολο δεκαεπτά μελών.
Πρόκριση
Ως διοργανώτρια χώρα, η Γερμανία προκρίθηκε αυτόματα στην διοργάνωση. Οι 23 υπόλοιπες θέσεις θα καθοριστούν μέσω των προκριματικών ; οι 20 θέσεις θα αποφασιστούν μέσω άμεσης πρόκρισης των ομάδων που θα λάβουν την πρώτη και την δεύτερη θέση στα 10 γκρουπ πρόκρισης και οι άλλες τρεις θέσεις θα κριθούν στα πλει-οφ. Οι θέσεις στα πλέι-οφ θα δοθούν στις ομάδες που θα κάνουν την καλύτερη εμφάνιση στο UEFA Nations League 2022-23 και οι οποίες δεν θα έχουν ήδη προκριθεί μέσω της κύριας διοργάνωσης πρόκρισης.
Στην συνάντηση της εκτελεστικής επιτροπής της ΟΥΕΦΑ στο Χβαρ της Κροατίας, στις 20 Σεπτεμβρίου 2022, επιβεβαιώθηκε ο αποκλεισμός της Ρωσίας από την πρόκριση για το Euro 2024. Όλες οι ρώσικες ομάδες έχουν αποβληθεί από την ΟΥΕΦΑ μετά την εισβολή της χώρας στην Ουκρανία τον Φεβρουάριο 2022. Αυτό σήμαινε ότι η Ρωσία δεν θα εμφανιζόταν στους τελικούς των Ευρωπαϊκών Πρωταθλημάτων για πρώτη φορά από το 2000.
Η κλήρωση για την φάση των ομίλων του Euro 2024 πραγματοποιήθηκε στις 9 Οκτωβρίου 2022 στην Φρανκφούρτη. Η φάση των ομίλων θα λάβει χώρα από τον Μάρτιο μέχρι τον Νοέμβριο 2023, ενώ τα τρία πλέι-οφ θα διεξαχθούν τον Μάρτιο 2024.
Στάδια
Η Γερμανία διαθέτει μια ευρεία πληθώρα από στάδια που ικανοποιούν την προϋπόθεση για την χαμηλότερη χωρητικότητα των 30,000 θέσεων της ΟΥΕΦΑ για τους αγώνες σε ευρωπαϊκά πρωταθλήματα.
Επιλέχθηκαν εννέα στάδια που χρησιμοποιήθηκαν και στο Παγκόσμιο Κύπελλο 2006 : Βερολίνο, Ντόρτμουντ, Μόναχο, Κολωνία, Στουτγκάρδη, Αμβούργο, Φρανκφούρτη, Λειψία και Γκελζενκίρχεν. Το Ντύσελντορφ, που δεν χρησιμοποιήθηκε το 2006 αλλά είχε χρησιμοποιηθεί για το Παγκόσμιο Κύπελλο 1974 και το Euro 1988, θα αποτελέσει την 10η επιλογή ; αντιθέτως, το Ανόβερο, η Νυρεμβέργη και το Kaiserslautern, οικοδέσποινες πόλεις το 2006, δεν θα χρησιμοποιηθούν σε αυτό το πρωτάθλημα.
Άλλα στάδια, όπως στο Bremen και στο Mönchengladbach, δεν επιλέχθηκαν. Οι χώροι υποδοχής καλύπτουν τις κυριότερες περιοχές της Γερμανίας, όμως η περιοχή με τους περισσότερους χώρους υποδοχής βρίσκονται στην μητροπολιτική περιοχή του Ρήνου, στο κράτος της Βόρειας Ρηνανίας-Βεστφαλίας, με 4 από τις 10 οικοδέσποινες πόλεις (Ντόρτμουντ, Ντύσελντορφ, Γκελζενκίρχεν, Κολωνία).
Κλήρωση
Η κλήρωση της τελικής φάσης της διοργάνωσης θα διεξαχθεί τον Δεκέμβριο 2023 στο Elbphilharmonie στο Αμβούργο. Η κατάταξη των ομάδων θα γίνει σύμφωνα με την συνολική βαθμολογία στους ευρωπαϊκούς προκριματικούς αγώνες. Η οικοδέσποινα Γερμανία θα τοποθετηθεί αυτόματα στο δοχείο 1 και στην θέση Α1. Οι τρεις νικητές των πλέι-οφ δεν θα είναι ακόμα γνωστή την στιγμή της κλήρωσης και οι ομάδες που θα συμμετάσχουν στα πλέι-οφ, τα οποία έχουν προγραμματιστεί να διεξαχθούν τον Μάρτιο 2024, θα τοποθετηθούν στο δοχείο 4.
Φάση των ομίλων
Οι νικητές των ομίλων, οι κάτοχοι της δεύτερης θέσης και οι τέσσερις καλύτερες ομάδες της τρίτης θέσης θα προκριθούν στην φάση των 16.
Όλες οι ώρες διεξαγωγής των αγώνων είναι τοπικές.
Φάση νοκ-άουτ
Στην φάση νοκ-άουτ, εάν ο αγώνας λήξει σε ισοπαλία στο τέλος της κανονικής διάρκειας, τότε οι ομάδες πηγαίνουν στην παράταση (2 περίοδοι των 15 λεπτών έκαστη). Εάν ο αγώνας λήξει σε ισοπαλία μετά τον επιπλέον χρόνο, το τελικό αποτέλεσμα αποφασίζεται στα πέναλτι.
Όπως σε κάθε διοργάνωση από το Euro 1984, δεν πραγματοποιούνται αγώνες πλέι-οφ για την τρίτη θέση.
Όλες οι ώρες διεξαγωγής των αγώνων είναι τοπικές.
Λογότυπο και σλόγκαν
Το επίσημο λογότυπο αποκαλύφθηκε στις 5 Οκτωβρίου 2021, κατά την διάρκεια μιας τελετής στο Ολυμπιακό Στάδιο του Βερολίνου. Απεικονίζει το τρόπαιο Henri Delaunay με 24 χρωματιστές λωρίδες που αντιπροσωπεύουν τα 24 συμμετέχοντα έθνη ενώ στο βάθος αντικατοπτρίζεται το σχήμα του Ολυμπιακού Σταδίου. Επιπλέον, καθεμία από τις δέκα διοργανώτριες πόλεις έχει το δικό της μοναδικό λογότυπο, με τα ακόλουθα αξιοθέατα :
Το επίσημο σύνθημα της διοργάνωσης είναι "United by Football. Vereint im Herzen Europas." Το σύνθημα αυτό επιλέχθηκε για να προωθήσει την ποικιλομορφία και την ενσωμάτωση.
Ραδιοτηλεοπτικοί σταθμοί
Το Διεθνές Ραδιοτηλεοπτικό Κέντρο (IBC) θα βρίσκεται στον χώρο της Εμπορικής Έκθεσης στην Λειψία της Γερμανίας.
Εξωτερικοί σύνδεσμοι
Κατηγορία:Ευρωπαϊκό πρωτάθλημα ποδοσφαίρου
Oceania
Το "Oceania" είναι τραγούδι της Ισλανδής μουσικού Μπιορκ για το έκτο στούντιο άλμπουμ της Medúlla. Το τραγούδι γράφτηκε και παράχθηκε από τη Μπιορκ, με επιπλέον συγγραφή από τον ποιητή Sjón και παραγωγή από τον Mark Bell. Το "Oceania" γράφτηκε για την τελετή έναρξης των Θερινών Ολυμπιακών Αγώνων 2004 στην Αθήνα, έπειτα από συμφωνία με τη Διεθνή Ολυμπιακή Επιτροπή. Κυκλοφόρησε στις 13 Αυγούστου 2004 ως προωθητικό σίνγκλ από την One Little Indian.
Ιστορικό
Η Διεθνής Ολυμπιακή Επιτροπή ανέθεσε ένα τραγούδι στη Μπιορκ ειδικά για την τελετή έναρξης των θερινών Ολυμπιακών Αγώνων του 2004. Η τραγουδίστρια αποκάλυψε ότι η επιτροπή της ζήτησε να κάνει ένα τραγούδι σε στυλ "Ebony and Ivory" ή "We Are the World", που σύμφωνα με αυτή είναι πιασάρικοι ήχοι, αλλά σκέφτηκε: «Ίσως υπάρχει άλλη οπτική γωνία για αυτό. Όταν προσπαθούσα να γράψω έναν Ολυμπιακό στίχο, όμως, ήταν γεμάτο αθλητικές κάλτσες και κορδέλες. Κατέληξα να γονατίζω στο γέλιο». Στη συνέχεια, κάλεσε τον Sjón, ισλανδό ποιητή που είχε προηγουμένως συνεργαστεί μαζί της σε τραγούδια όπως το "Bachelorette" από το τρίτο της άλμπουμ Homogenic (1997). Όταν του είπε ότι θα χρειαστούν κάτι "κατάλληλα επικό" για τους Ολυμπιακούς Αγώνες, ο ποιητής παρακολούθησε ακόμη και ένα σύντομο σεμινάριο για την ελληνική μυθολογία στο Πανεπιστήμιο του Ρέικιαβικ. Το "Oceania" ήταν το τελευταίο τραγούδι που γράφτηκε για το Medúlla. Η Μπιορκ είπε για το τραγούδι: «Νιώθω μεγάλη τιμή που μου ζητήθηκε να γράψω ένα τραγούδι και να το τραγουδήσω στους Ολυμπιακούς Αγώνες. Το τραγούδι γράφτηκε από την οπτική γωνία του ωκεανού που περιβάλλει όλη τη γη και παρακολουθεί τους ανθρώπους για να δει πως τα πηγαίνουν μετά από εκατομμύρια χρόνια εξέλιξης. Δε κάνει διακρίσεις σε σύνορα, διαφορετικές φυλές ή θρησκείες, κατι που ήταν πάντα ο πυρήνας αυτών [των παιχνιδιών]».
Κατά τη διάρκεια μιας συνέντευξης στο βρετανικό ραδιοφωνικό σταθμό XFM, η Μπιορκ εξήγησε τη διαδικασία συγγραφής του, λέγοντας ότι η ηχογράφηση του "Oceania" καθυστέρησε επειδή ήθελε να το κάνει ειδικά για τους Ολυμπιακούς Αγώνες. Κατά τη διάρκεια της τελευταίας ημέρας μίξης του, σκέφτηκε ότι χρειάζεται "σειρήνες", όπως στην ελληνική μυθολογία. Κάλεσε μια αγγλική χορωδία να ηχογραφήσει αυτούς τους ήχους. Επίσης είχε κάνει μια σύνθεση για πιάνο στον υπολογιστή της, που ήταν όμως αδύνατο για ένα πιάνο να την παίξει και έτσι το πήρε ώστε να το τραγουδήσει. Έπειτα, κάλεσε τον beatboxer Shlomo, ώστε να της ηχογραφήσει ένα πιο τέκνο beat.
Ρεμίξ
Μια ρεμίξ εκδοχή του τραγουδιού, με επιπλέον στίχους από την Αμερικανίδα τραγουδίστρια Kelis ηχογραφήθηκε, αφού συναντήθηκαν σε ένα σόου μόδας στο Λονδίνο και αποφάσισαν αργότερα να συνεργαστούν. Αρχικά, δεν είχαν ως στόχο να το κυκλοφορήσουν εμπορικά, αλλά διέρρευσε μετά την αναπαραγωγή του στην εκπομπή The Breezeblock του BBC Radio 1 και αργότερα συμπεριλήφθηκε ως B-side στο πρώτο σίνγκλ του άλμπουμ, "Who Is It".
Μια πιάνο εκδοχή του "Oceania" εμφανίστηκε στο DVD single του "Who Is It", για την οποία υποβοηθήθηκε στη δημιουργία του από τον Nico Muhly. Κατά τη διάρκεια μιας συνέντευξης, εκείνος δήλωσε: «Όταν μου ζήτησε να παίξω πιάνο στο "Oceania", μου έστειλε τη μουσική και ήταν τόσο περίπλοκη και με πολλά στρώματα όσο κάθε κλασική μουσική που έπαιζα». Η Μπιορκ αποφάσισε να ακολουθήσει σε αυτό την ιδέα των φωνητικών της εκδοχής του άλμπουμ και να χρησιμοποιήσει ηλεκτρονικά τροποποιημένες χορωδιακές φωνές.
Συντελεστές
Οι συντελεστές αναγράφονται στο ένθετο του Medúlla.
Παραπομπές
Κατηγορία:Τραγούδια του 2004 Κατηγορία:Τραγούδια της Μπιορκ Κατηγορία:Singles της One Little Indian Records Κατηγορία:Singles του 2004
Κάστρο Κιλκίς
Για συνώνυμους οικισμούς στην Ελλάδα δείτε το λήμμα: Κάστρο (αποσαφήνιση)
Το Κάστρο, γνωστό και με την παλαιότερη ονομασία Αρτζάν (από την αποξηραμένη λίμνη Αρτζάν),είναι πεδινό χωριό της Κεντρικής Μακεδονίας στην Περιφερειακή Ενότητα Κιλκίς με υψόμετρο 110 μέτρα.
Γεωγραφία - Ιστορία
Το Κάστρο βρίσκεται στα σύνορα της Ελλάδας με τη Βόρεια Μακεδονία, νοτιοδυτικά της λίμνης Δοϊράνης και ανατολικά του ποταμού Αξιού. Απέχει 31 χλμ. ΒΔ. από το Κιλκίς, 14 χλμ. ΒΑ. από το Πολύκαστρο και 12 χλμ. ΝΑ. από το συνοριακό σταθμό Ευζώνων. Ως ξεχωριστός οικισμός αναφέρεται επίσημα για πρώτη φορά το 1961 να απογράφεται στην τότε κοινότητα Ευζώνων. Σύμφωνα με το σχέδιο Καλλικράτης, μαζί με την Ποντοηράκλεια αποτελούν την τοπική κοινότητα Ποντοηράκλειας που ανήκει στη δημοτική ενότητα Πολυκάστρου του Δήμου Παιονίας και σύμφωνα με την απογραφή του 2011 έχει πληθυσμό 8 κατοίκους.
Παραπομπές
Κατηγορία:Δήμος Παιονίας Κατηγορία:Χωριά του νομού Κιλκίς
Ρουσουντάν της Γεωργίας (Αυτοκράτειρα της Τραπεζούντας)
Η Ρουσουντάν της Γεωργίας, რუსუდანი Rusudan (απεβ. 1247) από τον Οίκος των Βαγρατιδών της Ιβηρίας ήταν σύζυγος του Μανουήλ Α΄ αυτοκράτορα της Τραπεζούντας και μητέρα της τιτουλάριας αυτοκράτειρας Θεοδώρας Μεγάλης Κομνηνής. Πολύ λίγα είναι γνωστά με βεβαιότητα για αυτήν.
Εφημερίδα "Ορθόδοξη Αλήθεια"
Η «Ορθόδοξη Αλήθεια» είναι μία ελληνική εβδομαδιαία εφημερίδα με κύριο περιεχόμενο άρθρα και θέματα που έχουν σχέση με την Ορθόδοξη Εκκλησία.
Ρουσουντάν της Γεωργίας (Αυτοκράτειρα της Τραπεζούντας)
Βιογραφία
Ο Ρουσουντάν θεωρείται συνήθως μέλος της δυναστείας των Βαγρατιδών της Γεωργίας. ΟΣζάμπολκς ντε Βατζάυ έχει υποστηρίξει ότι η Ρουσουντάν ήταν πιθανώς νόθη κόρη του Γεωργίου Δ΄ Λάσα. Ωστόσο ο Μιχαήλ Κουρσάνσκις υποστηρίζει ότι η Ρουσουντάν δεν θα μπορούσε να ήταν παρά μία κοινή και ερωμένη του Μανουήλ Α΄ Μεγάλου Κομνηνού. Πρώτον, ο Kουρσάνσκις σημειώνει ότι δεν ήταν Γεωργιανή συνήθεια να ονομάζουν τα παιδιά τους από τους γονείς τους. «Αυτό από μόνο του θα ήταν αρκετό, για να δείξει ότι η Ρουσουντάν δεν θα μπορούσε να είναι κόρη της ομώνυμης βασίλισσας», γράφει. Επισημαίνει ότι στο χρονικό του Μιχαήλ Πανάρετου είναι η μόνη από τις τρεις γυναίκες, οι οποίες του έδωσαν παιδιά, που δεν αναφέρεται ως κυρά δηλ. «κυρία, αρχόντισσα». Τέλος, η Ρουσουντάν περιγράφεται απλώς ως «από την Ιβηρία» και δεν λέγεται τίποτε για την καταγωγή της.
Αυτοκράτειρα
Ο Ρουσουντάν αναφέρεται εν συντομία στο χρονικό του Μιχαήλ Πανάρετου: «Κυρά Θεοδώρα Κομνηνή, η πρώτη κόρη του άρχοντα Μανουήλ του Μεγάλου Κομνηνού από τη Ρουσαντάν από την Ιβηρία». Βασιζόμενος σε Γεωργιανές πηγές, ο Kουρσάνσκις προτείνει ότι η Ρουσουντάν απεβίωσε το 1247
Εφημερίδα "Ορθόδοξη Αλήθεια"
Ταυτότητα της εφημερίδας
Η «Ορθόδοξη Αλήθεια» εκδίδεται στην Αθήνα από τον όμιλο "Δημοκρατικός Τύπος Α.Ε." και αρχικά είχε τη μορφή ένθετου στην Εφημερίδα Δημοκρατία. Από τον Φεβρουάριο του 2015 κυκλοφορεί ως αυτόνομη έκδοση σε εβδομαδιαία βάση και συγκεκριμένα κάθε Τετάρτη. Ως εφημερίδα του εκκλησιαστικού τύπου η ύλη της περιέχει ειδήσεις και ρεπορτάζ για τις δράσεις και τη ζωή της Εκκλησίας, παρουσίαση εκκλησιαστικών προσώπων, αφιερώματα σε αγίους και πατέρες της Εκκλησίας, και εκκλησιαστικά προσκυνήματα.
Ρουσουντάν της Γεωργίας (Αυτοκράτειρα της Τραπεζούντας)
Αυτοκράτειρα
Ο Μανουήλ Α΄ είχε τουλάχιστον δύο κόρες, των οποίων η μητέρα δεν αναφέρεται, και θα μπορούσαν να είναι παιδιά του από τον Ρουσουντάν. Η μία από τις κόρες, η Θεοδώρα, παντρεύτηκε τον Δημήτριο Β΄ της Γεωργίας, η άλλη παντρεύτηκε έναν από τους Διδεβούλ του. Αν και αναφέρεται στις σύγχρονες γενεαλογίες ως όνομα, το "Δίδεβουλ" ήταν στην πραγματικότητα ένας τίτλος. Σύμφωνα με τη «Δυναστεία των Μπαγκρατιόν(ι)» του Κρίστοφερ Μπάυερς, ο Διδεβούλ ήταν «μη κληρονομικός ευγενής υψηλού βαθμού, ανώτερος από τον αζναούρ, ένα αξίωμα που συνήθως κατείχε κάποιος σε κρατική υπηρεσία».
Εφημερίδα "Ορθόδοξη Αλήθεια"
Ταυτότητα της εφημερίδας
Με την ευκαιρία της συμπλήρωσης τριών χρόνων έκδοσης στις 20 Φεβρουαρίου 2018 οργάνωσε επετειακή εκδήλωση στο Πολεμικό Μουσείο Αθηνών, αφιερωμένη στον πατέρα Γεώργιο Μεταλληνό.
Ρουσουντάν της Γεωργίας (Αυτοκράτειρα της Τραπεζούντας)
Οικογένεια
Παντρεύτηκε τον Μανουήλ Α΄ Μεγάλο Κομνηνό αυτοκράτορα της Τραπεζούντας και είχε τέκνο:
Εξωτερικοί σύνδεσμοι
Κατηγορία:Βυζαντινοί γεωργιανής καταγωγής Κατηγορία:Δυναστεία των Μπαγκρατιόνι
Εφημερίδα "Ορθόδοξη Αλήθεια"
Εξωτερικοί σύνδεσμοι
Κατηγορία:Εφημερίδες στην ελληνική γλώσσα Κατηγορία:Εφημερίδες με τόπο έκδοσης την Αθήνα Κατηγορία:Εβδομαδιαίες εφημερίδες
Ελαφοχώρι Καβάλας
Το Ελαφοχώρι (μέχρι το 1926 Καρατζόβα ) είναι ορεινό χωριό του δήμου Νέστου της περιφερειακής ενότητας Καβάλας, στην περιφέρεια Ανατολικής Μακεδονίας και Θράκης. Σύμφωνα με την απογραφή του 2011, έχει πληθυσμό που ανέρχεται στους 62 μόνιμους κατοίκους.
Γενικά και ιστορικά στοιχεία
Το Ελαφοχώρι είναι κτισμένο σε υψόμετρο 500 μέτρων και βρίσκεται βορειοανατολικά της Καβάλας, στην ευρύτερη περιοχή της οροσειράς της Λεκάνης.
Στις αρχές του 20ού αιώνα ήταν μουσουλμανικό χωριό και ήταν γνωστό ως Καρατζά Όβασι. Σύμφωνα με την στατιστική του ελληνικού στρατού του 1913 είχε 409 κατοίκους. Μετά την προσάρτησή του στην Ελλάδα ονομαζόταν Καρατζόβα, ενώ το 1926 έλαβε τη σημερινή του ονομασία.
Μετά την ανταλλαγή πληθυσμών μεταξύ Ελλάδας και Τουρκίας, στο Ελαφοχώρι εγκαταστάθηκαν 62 οικογένειες Ελλήνων προσφύγων. Σύμφωνα με την απογραφή του 1928 είχε 234 κατοίκους. Το 1934 το Ελαφοχώρι αποσπάστηκε από την κοινότητα Μακρυχωρίου και ορίστηκε έδρα της κοινότητας Ελαφοχωρίου, στην επαρχία Νέστου. Με το πρόγραμμα Καποδίστριας εντάχθηκε στον δήμο Ορεινού και από το 2011 υπάγεται στον καλλικρατικό δήμο Νέστου.
Κατά τη διάρκεια της βουλγαρικής Κατοχής το Ελαφοχώρι καταστράφηκε από τον βουλγαρικό στρατό διότι ήταν βάση ανταρτών του ΕΛΑΣ, ενώ οι κάτοικοί του υποχρεώθηκαν να το εκκενώσουν. Από τον οικισμό καταγόταν ο μακεδονομάχος Μιχαήλ Παληούρας.
Στο χωριό σώζονται δείγματα παραδοσιακής αρχιτεκτονικής. Μοναδικά όσον αφορά την περιοχή του πρώην δήμου Ορεινού είναι τα διώροφα πλατυμέτωπα σπίτια με χαγιάτι στην μεγάλη πλευρά του ισόγειου που σώζονται στο Ελαφοχώρι.
Παραπομπές
Κατηγορία:Δήμος Νέστου Κατηγορία:Χωριά του νομού Καβάλας
Μαρκ Μπράντλεϊ
Ο Μαρκ Μπράντλεϊ (Mark Brantley, γεννημένος στις 11 Ιανουαρίου 1969) είναι ο πρωθυπουργός του Νέβις και πρώην υπουργός Εξωτερικών του Αγίου Χριστόφορου και Νέβις. Στις 10 Μαΐου 2022 ο Δρ Τίμοθι Χάρις, έχοντας χάσει την υποστήριξη της εκλεγμένης πλειοψηφίας για να λειτουργήσει ως πρωθυπουργός και αντιμετωπίζοντας μια ιστορική πρόταση δυσπιστίας στο Εθνικό Κοινοβούλιο, αποφάσισε να διαλύσει το Κοινοβούλιο και ισχυρίστηκε ότι θα ανακαλέσει το διορισμό περισσότερων από το 50% του πρώην υπουργικού συμβουλίου του, συμπεριλαμβανομένου του Μαρκ Μπράντλεϊ. Ο Μπράντλεϊ υπηρέτησε στο παρελθόν ως ηγέτης της αντιπολίτευσης στην Εθνοσυνέλευση της Ομοσπονδίας του Αγίου Χριστόφορου και Νέβις (2007 – 2015). Σπούδασε νομικά στο Πανεπιστήμιο των Δυτικών Ινδιών, απέκτησε το δίπλωμα Αξίας Νομικής Εκπαίδευσης από τη Νομική Σχολή Νόρμαν Μάνλεϊ στην Τζαμάικα και είναι επίσης κάτοχος πτυχίου Αστικού Δικαίου από το Πανεπιστήμιο της Οξφόρδης, στο Κολλέγιο Αγίας Αικατερίνης. Πριν εισέλθει στην πολιτική, εργάστηκε ως δικηγόρος.
Νομική σταδιοδρομία
Ο Μπράντλεϊ είναι δικηγόρος στο επάγγελμα και έχει ενεργήσει σε αρκετές αξιόλογες υποθέσεις που αφορούν διεθνείς διαφορές. Παρακολούθησε το Γυμνάσιο της Τσαρλστάουν. Ολοκλήρωσε την τριτοβάθμια εκπαίδευσή του στο Πανεπιστήμιο των Δυτικών Ινδιών όπου αποφοίτησε με πτυχίο Νομικής. Ολοκλήρωσε τις σπουδές του στο Κολέγιο της Αγίας Αικατερίνης, ένα κολέγιο του Πανεπιστημίου της Οξφόρδης στο Ηνωμένο Βασίλειο (το οποίο παρακολούθησε ως υπότροφος της Κοινοπολιτείας) όπου ολοκλήρωσε το πτυχίο του Αστικού Δικαίου. Έγινε δεκτός ως δικηγόρος στο σύλλογο του Αγίου Χριστόφορου και Νέβις, την Ανγκουίλα, τη Γρενάδα, την Αντίγκουα και Μπαρμπούντα και την Δομινίκα.
Πολιτική καριέρα
Οδήγησε το κόμμα του στη νίκη στις εκλογές της Συνέλευσης του Νέβις του 2017, με το CCM να κερδίζει 4 από τις 5 έδρες. Επί του παρόντος υπηρετεί ως πρωθυπουργός του Νέβις με αρκετούς υπουργικούς ρόλους στη διοίκηση του νησιού Νέβις.
Στις γενικές εκλογές του Αγίου Χριστόφορου και Νέβις ήταν υποψήφιος με το CCM και ήρθε 2ος σε έδρες (με 3 συνολικά για το κόμμα του), συγκεντρώνοντας ποσοστό 12,62%. Στις εκλογές για την ανάδειξη των μελών της Νησιωτικής Συνέλευσης του Νέβις, οι οποίες διεξήχθησαν στις 12 Δεκεμβρίου 2022, το Κίνημα Σκεπτόμενων Πολιτών κέρδισε τις 3 από τις συνολικά 5 έδρες.
Προσωπική ζωή
Ο Μπράντλεϊ είναι παντρεμένος με δύο κόρες.
Παραπομπές
Μπραντλει
Τουρκοκυπριακοί θύλακες
μικρογραφία|Εθνικός χάρτης της Κύπρου το 1973 Οι τουρκοκυπριακοί θύλακες ήταν περιοχές οι οποίες κατοικούνταν κατά πλειοψηφία από τουρκοκυπριακό πληθυσμό στην Κύπρο. Αυτοί υπήρξαν κατά την περίοδο που μεσολάβησε μεταξύ της διακοινοτικής βίας του 1963–64 και της τουρκικής εισβολής του 1974 στην Κύπρο.
Τα γεγονότα που οδήγησαν στην δημιουργία θυλάκων
Μετά την απόρριψη των συνταγματικών τροποποιήσεων από την τουρκοκυπριακή κοινότητα, η κατάσταση ξέφυγε από τον έλεγχο και εξελίχθη σε παγκύπρια διακοινοτική βία. Σύμφωνα με τα επίσημα αρχεία, σκοτώθηκαν 364 Τουρκοκύπριοι και 174 Ελληνοκύπριοι. Κατά συνέπεια, οι Τουρκοκύπριοι άρχισαν να ζουν σε θύλακες, ενώ η δομή της δημοκρατίας άλλαξε μονομερώς από τον Μακάριο και η Λευκωσία διαιρούταν από την Πράσινη Γραμμή, με την ανάπτυξη στρατευμάτων της ΟΥΝΦΙΚΥΠ.
Κατάσταση των θυλάκων
Οι θύλακες ήταν διάσπαρτοι σε όλο το νησί. Οι θύλακες είχαν στερηθεί πολλά αναγκαία αγαθά. Οι περιορισμοί στους θύλακες ξεκίνησαν να χαλαρώνουν μετά το 1967 και πολλοί άρχισαν να επιστρέφουν στα χωριά όπου κατοικούσαν πριν το 1963.
Απαγόρευση αγαθών
Η Κυπριακή Δημοκρατία απαγόρευσε την κατοχή ορισμένων αντικειμένων από Τουρκοκυπρίους και την είσοδο τους στους θύλακες. Οι περιορισμοί είχαν ως στόχο όχι μόνο να περιορίσουν τις στρατιωτικές δραστηριότητες των Τουρκοκυπρίων, αλλά και να αποτρέψουν την επιστροφή στην οικονομική ομαλότητα.
Όσον αφορά για τα καύσιμα, όλα τα είδη καυσίμων, συμπεριλαμβανομένης της κηροζίνης είχαν απαγορευτεί, αλλά τον Οκτώβριο του 1964 ήρθη η απαγόρευση χρήσης της κηροζίνης. Η απαγόρευση της βενζίνης και του ντίζελ παρέμεινε σε ισχύ και παρεμπόδιζε την προμήθεια τροφίμων στους θύλακες. Η απαγόρευση χρήσης οικοδομικών υλικών εμπόδιζαν την αποκατάσταση των ζημιών στις κατοικίες που καταστράφηκαν από τις συγκρούσεις όταν πλησίαζε ο χειμώνας, ενώ η απαγόρευση για μάλλινα ρούχα επηρέαζε την δυνατότητα προμήθειας ρούχων για τους τουρκοκύπριους, βάζοντας τους εκτοπισμένους σε μια ανησυχητική κατάσταση. Ο περιορισμός των υλικών κατασκευής σκηνών υπηρετούσε τον στόχο της αποτροπής κατασκευής προσωρινών κατοικιών για τους εκτοπισμένους. Παρακάτω αναφέρονται τα απαγορευμένα αντικείμενα όπως ήταν στις 7 Οκτωβρίου 1964, σύμφωνα με μια έκθεση από το Γενικό Γραμματέα των Ηνωμένων Εθνών:
Ταξιδιωτικοί περιορισμοί
Η ελεύθερη κυκλοφορία των Τουρκοκυπρίων περιορίστηκε αυτή τη περίοδο. Η Αστυνομία Κύπρου διέπραττε αυτό που ο γενικός γραμματέας του ΟΗΕ αποκαλούσε "υπερβολικοί έλεγχοι και έρευνες και προφανώς περιττά εμπόδια", πράξεις που τρομοκρατούσαν τους Τουρκοκύπριους που έπρεπε να ταξιδέψουν. Οι Τουρκοκύπριοι υπέστησαν παρενόχληση από εθνικιστές Ελληνοκύπριους αξιωματούχους σε σημεία ελέγχου, αεροδρόμια και κυβερνητικά γραφεία.
Οικονομική κατάσταση
Κατά την περίοδο 1963-74 διευρύνθηκαν οι οικονομικές ανισότητες μεταξύ των δύο κοινοτήτων. Ενώ η ελληνοκυπριακή οικονομία επωφελήθηκε από την άνθηση του τουρισμού και των τομέων της οικονομίας, οι Τουρκοκύπριοι φτώχυναν και η ανεργία αυξήθηκε. Οι θύλακες υπέφεραν από εμπάργκο που είχε επιβάλλει η ελληνοκυπριακή διοίκηση και το διακοινοτικό εμπόριο είχε σταματήσει. Λόγω των ταξιδιωτικών περιορισμών, ένας μεγάλος αριθμός Τουρκοκυπρίων έπρεπε να αλλάξει επάγγελμα. Οι πρόσφυγες, εν τω μεταξύ, είχαν ξεριζωθεί από τις παλιές πηγές εισοδήματος. Έτσι άρχισε η οικονομική ενίσχυση τους από την Τουρκία, και το 1968 η Τουρκία είχε ξεκινήσει να καταβάλλει περίπου 8 εκατομμύρια λίρες στους Τουρκοκύπριους.
Κατάλογος τουρκοκυπριακών θυλάκων
Μικρότεροι θύλακες εντός των πόλεων:
Παραπομπές
Κατηγορία:Περίκλειστα και αποσπασμένα εδάφη Κατηγορία:Κυπριακό πρόβλημα
Κολλέγιο των Τεσσάρων Εθνών
Το Κολλέγιο των Τεσσάρων Εθνών είναι παλαιό παριζιάνικο κολλέγιο ευρισκόμενο επί του Και ντε Κοντί, το οποίο, σήμερα, φιλοξενεί την έδρα του Ινστιτούτου της Γαλλίας.
Καταβολές
Το 1661, εντός της διαθήκης του, ο Καρδινάλιος Μαζαρέν προόριζε την χρήση της μεγάλης περιουσίας του για την ίδρυση κολλεγίου, προοριζόμενου για την δωρεάν εκπαίδευση εξήντα ευγενών προερχόμενων από τα τέσσερα έθνη τα οποία είχαν τεθεί υπό την βασιλική εξουσία έπειτα από την Συνθήκη της Βεστφαλίας (1648) και την Συνθήκη των Πυρηναίων (1659):
Κατά τον θάνατό του, ο Μαζαρέν διετύπωσε την επιθυμία ταφής του, όπως ο προκάτοχός του, Καρδινάλιος ντε Ρισελιέ, το είχε πραγματοποιήσει στη Σορβόννη, εντός του παρεκκλησίου του κολλεγίου.
Παραχώρησε, επίσης, το σύνολο των έργων του στη βιβλιοθήκη του νέου εκπαιδευτικού ιδρύματος (την Βιβλιοθήκη Μαζαρέν) η οποία θα έπρεπε να είναι ανοιχτή για όλους τους ανθρώπους των γραμμάτων, δύο φορές την εβδομάδα.
Ανέγερση και ιστορία
Ο Κολμπέρ ανέθεσε στον Λουί Λε Βω να προχωρήσει στην κατασκευή των σχεδίων του κολλεγίου, με τοποθεσία την αντίθετη όχθη του Σηκουάνα, απέναντι από το Παλάτι του Λούβρου.
Η ανέγερσή του έλαβε χώρα μεταξύ του 1662 και του 1688, ενώ οι πρώτοι φοιτητές του έγιναν δεχτοί κατά την έναρξη του ακαδημαϊκού έτους τον Οκτώβριο του 1688. Η προερχόμενη από το παλάτι του Μαζαρέν βιβλιοθήκη άνοιξε στο κοινό 1691. Το κολλέγιο έκλεισε το 1791.
Στην διάρκεια της Επανάστασης, το Κολλέγιο μετατράπηκε διαδοχικά στο Κολλέγιο της Ενότητας, ενώ, στην συνέχεια, φυλακή, έδρα της Επιτροπής Κοινής Σωτηρίας, ενώ, στην συνέχεια, εκείνη της Ανώτατης Κεντρικής Σχολής και τέλος, εκείνη της Σχολής Καλών Τεχνών.
Το 1805, κατόπιν αιτήματος του Ναπολέοντα Α΄, το Ινστιτούτο της Γαλλίας αποχώρησε από το Λούβρο, όπου, τότε, έδρευε, και εγκαταστάθηκε εντός του πρώην Κολλεγίου των Τεσσάρων Εθνών. Ο Αντουάν Βωντουαγιέ μετέτρεψε το παρεκκλήσιο σε αίθουσα για τις συνεδρίες των Ακαδημιών.
Αξιοσημείωτοι φοιτητές
Μεταξύ των φοιτητών οι οποίοι μαθήτευσαν εντός του Κολλεγίου των Τεσσάρων Εθνών, ευρίσκονταν, μεταξύ άλλων, οι κάτωθι:
Βιβλιογραφία
Τεσσαρων Εθνων Κατηγορία:Παλαιό Καθεστώς Κατηγορία:Μπαρόκ αρχιτεκτονική στη Γαλλία Κατηγορία:Κτίρια του Λουί Λε Βω Κατηγορία:6ο Δημοτικό Διαμέρισμα Παρισιού Κατηγορία:Ινστιτούτο της Γαλλίας
Βαγγέλης Ραπτόπουλος
Ο Βαγγέλης Ραπτόπουλος (Αθήνα, 1959) είναι έλληνας συγγραφέας.
Έχει δημοσιεύσει περισσότερους από είκοσι τίτλους μυθοπλασίας, πέντε βιβλία μεταξύ χρονικού και αυτοβιογραφίας και μια συλλογή-σύνθεση με μεταφρασμένα αποσπάσματα από αρχαίους Έλληνες συγγραφείς.
Έργα του εκδόθηκαν σε ξένες γλώσσες και διασκευάστηκαν για το θέατρο , τον κινηματογράφο και την τηλεόραση.
Ο Ραπτόπουλος εργάστηκε ως σύμβουλος ελληνικής και ξένης λογοτεχνίας σε εκδοτικούς οίκους, αρθρογράφος σε εφημερίδες και περιοδικά ευρείας κυκλοφορίας, σεναριογράφος, σύμβουλος σεναρίων στο Ελληνικό Κέντρο Κινηματογράφου και σε τηλεοπτικά κανάλια, παραγωγός και παρουσιαστής ραδιοφωνικών εκπομπών , καθηγητής δημιουργικής γραφής σε σεμινάρια και σε μεταπτυχιακό επίπεδο.
Το προσωπικό αρχείο του βρίσκεται στην Αμερικανική Σχολή Κλασικών Σπουδών στην Αθήνα.
Ενέ Έργκμα
Η Ενέ Έργκμα (γεννημένη στις 29 Φεβρουαρίου 1944, στο Ράκβερε) είναι Εσθονή πολιτικός, μέλος του Εσθονικού Κοινοβουλίου (κοινοβούλιο της Εσθονίας) και επιστήμονας. Ήταν μέλος του πολιτικού κόμματος Union of Pro Patria και Res Publica και πριν από τη συγχώνευση των δύο κομμάτων, μέλος του κόμματος Res Publica. Την 1η Ιουνίου 2016, η Έργκμα ανακοίνωσε την παραίτησή της από το κόμμα, επειδή το κόμμα είχε χάσει την ταυτότητά του και είχε γίνει λαϊκιστικό.
Εκπαίδευση και επιστημονική σταδιοδρομία
Η Έργκμα έλαβε το δίπλωμα της μετ' επαίνων (ισοδύναμο BSc / MSc) στην αστρονομία και διδακτορικό στη φυσική και τα μαθηματικά από το κρατικό πανεπιστήμιο Λομονόσοφ της Μόσχας και πτυχίο DSc από το Ινστιτούτο Διαστημικής Έρευνας της Μόσχας. Πριν ασχοληθεί με την πολιτική, εργάστηκε ως καθηγήτρια Αστρονομίας στο Πανεπιστήμιο Τάρτου της Εσθονίας (από το 1988). Το 1994, εξελέγη στην Εσθονική Ακαδημία Επιστημών. Το μεγαλύτερο μέρος της επιστημονικής της έρευνας έχει γίνει για την εξέλιξη των συμπαγών αντικειμένων (όπως λευκοί νάνοι και αστέρια νετρονίων) και επίσης εκρήξεις ακτίνων γάμμα.
Πολιτική καριέρα
Από τον Μάρτιο του 2003 έως τον Μάρτιο του 2006, η Έργκμα ήταν Πρόεδρος του εσθονικού κοινοβουλίου. Από τον Μάρτιο του 2006 έως τον Απρίλιο του 2007, ήταν η δεύτερη Αντιπρόεδρος του κοινοβουλίου. Στις 2 Απριλίου 2007 επανεκλέχθηκε Πρόεδρος της βουλής και παρέμεινε στη θέση μέχρι τον Μάρτιο του 2014.
Η Έργκμα ήταν η μόνη υποψήφια στον πρώτο γύρο των προεδρικών εκλογών του 2006 στο κοινοβούλιο, στις 28 Αυγούστου 2006. Συγκέντρωσε 65 ψήφους, 3 ψήφους λιγότερες από τις τουλάχιστον 2/3 των ψήφων που είναι απαραίτητες για την εκλογή.
Είναι η πρόεδρος της Επιτροπής Διαστημικής Έρευνας του κοινοβουλίου.
Παραπομπές
Κατηγορία:Φυσικοί του 21ου αιώνα Κατηγορία:Φυσικοί του 20ού αιώνα Κατηγορία:Εσθονοί φυσικοί Κατηγορία:Αστροφυσικοί Κατηγορία:Σελίδες με μη επιθεωρημένες μεταφράσεις
Κλάρα Ζαμένχοφ
Η Κλάρα Ζαμένχοφ (πατρικό: Σίλμπερνικ 6 Οκτωβρίου 1863 – 6 Δεκεμβρίου 1924) ήταν Πολωνή Εσπεραντίστρια. Παντρεύτηκε τον Λουδοβίκο Λάζαρο Ζαμένχοφ, τον εφευρέτη της εσπεράντο.
Γεννήθηκε στις 6 Οκτωβρίου 1863 στο Κάουνας της Λιθουανίας, τότε μέρος της Ρωσικής Αυτοκρατορίας ως Κόβνο. Ήταν η μεγαλύτερη κόρη του Αλεξάντερ Σέντερ Σίλμπερνικ και της Γκόλντα Σίλμπερνικ, πλούσιων Εβραίων εμπόρων από το Κόβνο.
Προσωπική ζωή
Παντρεύτηκε τον Λουδοβίκο Λάζαρο Ζαμένχοφ το 1887, και μεγάλωσε τρία παιδιά: τον Άνταμ, τη Λύντια και τη Ζοφια. Και οι τρεις δολοφονήθηκαν στο Ολοκαύτωμα.
Πέθανε στη Βαρσοβία στις 6 Δεκεμβρίου 1924 και είναι θαμμένη στο Εβραϊκό Νεκροταφείο της πόλης.
Παραπομπές
Κατηγορία:Ρωσοεβραίοι Κατηγορία:Πολωνοί εβραϊκής καταγωγής
Tesla Model 3
Το Tesla Model 3 είναι ένα μεσαίο πολυτελές ηλεκτρικό αυτοκίνητο που κατασκευάζεται και πωλείται από την αμερικανική αυτοκινητοβιομηχανία Tesla, Inc. από τις 7 Ιουλίου 2017. Το Model 3 Standard Range Plus έχει αυτονομία 402 χιλιόμετρα (250 μίλια) και το Model 3 Long Range έχει αυτονομία 518 χιλιόμετρα (322 μίλια). Το Model 3 έχει ένα μινιμαλιστικό και ταυτόχρονα φουτουριστικό ταμπλό, καθώς φέρει μόνο μία οθόνη LCD. Η Tesla δήλωσε ότι το Model 3 έχει τη δυνατότητα για πλήρως αυτόνομη οδήγηση στο μέλλον.
Μέσα σε μία εβδομάδα από την πρώτη παρουσίαση του Model 3 το 2016, πριν ακόμα μπει στην παραγωγή, η Tesla έλαβε πάνω από 325.000 αιτήσεις κράτησης για το αυτοκίνητο. Αυτές αντιπροσώπευαν δυνητικά κέρδη πάνω από 14 δισεκατομμύρια δολάρια. Μέχρι τον Αύγουστο του 2017, ένα μήνα μετά την έναρξη της παραγωγής του, υπήρχαν πάνω από 455.000 κρατήσεις. Η παραγωγή του Model 3 ξεκίνησε στα μέσα του 2017, με τα πρώτα αυτοκίνητα να βγαίνουν από τη γραμμή παραγωγής στις 7 Ιουλίου 2017  και τις πρώτες 30 παραδόσεις στις 28 Ιουλίου. Τον Ιούλιο του 2018 ανακοινώθηκε ότι η Tesla είχε πετύχει τον στόχο της να κατασκευάζει 7.000 αυτοκίνητα την εβδομάδα.
Το 2018 ήταν το πρώτο σε ετήσιες πωλήσεις plug-in ηλεκτρικό αυτοκίνητο διεθνώς, καθώς και το πρώτο στις ΗΠΑ συνολικά και στην Καλιφόρνια ειδικότερα. Οι συνολικές πωλήσεις του διεθνώς έφτασαν τα 100.000 οχήματα τον Οκτώβριο του 2018 και τα 371.000 έως το Σεπτέμβριο του 2019.
Ιστορία
Το Model 3 είναι μέρος του σχεδίου της Tesla (Tesla Masterplan) να ξεκινήσει με ένα ακριβό όχημα και να οδεύσει σταδιακά προς ένα πιο οικονομικό για όλους όχημα, όσο οι μπαταριές και τα ηλεκτρικά εξαρτήματα βελτιώνονται και χρηματοδοτούνται από της πωλήσεις του Roadster, του Model S και του Model X.
Με επίσημη δήλωσή της στις 18 Απριλίου 2018 η Tesla έβαλε στόχο να παράγει 6.000 αυτοκίνητα την εβδομάδα μέχρι τα τέλη Ιουνίου του ίδιου έτους.
Στις 28 Φεβρουάριου 2019 η Tesla ανακοίνωσε το πιο προσιτό Standard Range Model 3 με τιμή 35 χιλιάδων δολαρίων. Όμως στις 12 Απριλίου ανακοίνωσε ότι το μοντέλο Stardard Range δεν θα διατίθεται για παραγγελία on-line. Ακόμα, η τιμή του βασικού μοντέλου αυξήθηκε, καθώς όλα τα Model 3 άρχισαν να διατίθενται με τον αυτόματο πιλότο (Autopilot) ως στάνταρ, ενώ προηγουμένως ήταν με έξτρα χρέωση 3.000 δολάρια. Το Φεβρουάριο του 2019 το Model 3 ξεπέρασε σε πωλήσεις το Chevrolet Volt και έγινε το καλύτερο σε πωλήσεις ηλεκτρικό αυτοκίνητο όλων των εποχών στις ΗΠΑ.
Ονομασία
Σε μια συνέντευξη το 2006 ο Ίλον Μασκ αναφέρθηκε στο «Model 2» (που τελικώς κυκλοφόρησε ως Tesla Model S) και στο «Model 3». Μάλιστα στα αρχικά πλάνα της εταιρείας το Model 3 είχε το κωδικό όνομα Tesla BlueStar. Για το τελικό μοντέλο παραγωγής το αρχικό όνομα ήταν Model E, αλλά ακυρώθηκε, λόγω του ότι το εμπορικό σήμα ανήκε στην Ford. To Model 3 αρχικά προωθούνταν ως "Μodel ☰", όπως δήλωσε ο Elon Musk στο λογαριασμό του στο twitter στις 16 Ιουλίου 2014. Ο Ίλον Μασκ ήθελε τα αρχικά γράμματα των 3 μοντέλων να σχηματίζουν τη λέξη SEX, αλλά τελικά συμβιβάστηκε με το "S3X". Στης αρχές του 2017 μετά από μια διαμάχη με την Adidas, το λογότυπο με τις 3 λωρίδες ακυρώθηκε και αντικαταστάθηκε με το νούμερο "3".
Σχεδιασμός
εναλλ.=|δεξιά|μικρογραφία|250x250εσ|Το σαλόνι του Tesla Model 3.
Το 2013 ο υπεύθυνος σχεδιασμού της Tesla, Franz von Holzhausen, δήλωσε ότι η κατηγορία μεγέθους και εξοπλισμού του Model 3 θα είναι αντίστοιχη με τα compact πολυτελή αυτοκίνητα Audi A4, BMW Σειρά 3 και Mercedes-Benz C-Class και ότι θα προσφέρει τα πάντα: αυτονομία, οικονομική ευχέρεια και επιδόσεις. Δήλωσε επίσης ότι παρόλο που θα χρησιμοποιηθεί τεχνολογία της Tesla από το Tesla Model S στο Model 3, αυτό θα είναι κατά 20% μικρότερο από το Model S και θα έχει τον δικό του σχεδιασμό.
Σύμφωνα με δήλωση του CTO της Tesla, JB Straubel, τον Οκτώβριο του 2015, οι περισσότεροι μηχανικοί της Tesla εργάζονταν πάνω στο Model 3 παρά για το Tesla Model S ή το Tesla Model X. Το Model 3 δεν έχει μπροστινή γρίλια, σε αντίθεση με τα αυτοκίνητα με μηχανή εσωτερικής καύσης, καθώς τα ηλεκτρικά αυτοκίνητα δεν έχουν τόση μεγάλη ανάγκη ψύξης. Ο Musk ήθελε να να δείξει τον τελικό σχεδιασμό του Model 3 στης 30 Ιουνίου 2016, αλλά ο σχεδιασμός ολοκληρώθηκε στις 27 Ιουλίου. Εφόσον ολοκληρώθηκε η διαδικασία του σχεδιασμού, οποιεσδήποτε αλλαγές θα συμπεριλαμβάνονται σε μελλοντικές εκδόσεις του Model 3. Η γυάλινη οροφή που αναπτύχθηκε από την Tesla Glass φτιάχνεται από το ίδιο γυαλί, που χρησιμοποιείται στα Tesla roof tiles. Το ταμπλό του Model 3 είναι μινιμαλιστικό και ταυτόχρονα φουτουριστικό, με μόνο μια οθόνη LCD (υγρών κρυστάλλων).
Kατασκευή
Το Telsa Model 3 κατασκευάζεται κυρίως από ατσάλι, καθώς και από αλουμίνιο.
Τεχνικά χαρακτηριστικά
μικρογραφία|250x250εσ|Tesla Model 3 φορτίζει σε δημόσιο φορτιστή στις [[ΗΠΑ. |εναλλ.=]]
Όταν ξεκίνησε η παράγωγη το 2017, ανακοινώθηκε πως το βασικό μοντέλο του Model 3 θα είχε μπαταριά 50 kWh και γύρω στα 350 χιλιόμετρα αυτονομίας, ενώ το μοντέλο με την 75 kWh μπαταριά θα είχε 500 χιλιόμετρα αυτονομίας. Η Tesla άρχισε να παράγει το βασικό μοντέλο του Model 3 τον Φεβρουάριο του 2019. Το Model 3 χρησιμοποιεί μπαταρίες ιόντων λιθίου τύπου 2170.
Ο αντιστροφέας της μονάδας κίνησης του Model 3 χρησιμοποιεί 24 ζευγάρια MOSFET τσιπ καρβιδίου του πυριτίου (SiC), τάσης 650 V έκαστο.
Τον Ιούλιο του 2018 αναφέρθηκε πως ένα πρωτότυπο του Model 3 εθεάθη να ρυμουλκεί ένα τρέιλερ με τη χρήση κοτσαδόρου. Τον Μάιο του 2019 η Tesla ξεκίνησε να διαθέτει έναν προαιρετικό κοτσαδόρο για ρυμούλκηση μέχρι 910 κιλά στα Standart Range και Long Range μοντέλα του Model 3 στην Ευρώπη.
Το Model 3 χρησιμοποιεί ανατροφοδοτική πέδηση, η οποία βελτιώθηκε τον Νοέμβριο του 2019 μεσώ ενημερώσεων λογισμικού και επιτρέπει την οδήγησή με μόνο ένα πεντάλ.
Ο αεροδυναμικός συντελεστής του μοντέλου είναι μόλις 0,23.
Βραβεία
Το περιοδικό Popular Mechanics βράβευσε το Tesla Model 3 ως το Καλύτερο Αυτοκίνητο της Χρονιάς 2018. Το Model 3 πήρε το βραβείο του Καλύτερου Σχεδιασμού της Χρονιάς 2018 από το περιοδικό Automobile.
Στο Ηνωμένο Βασίλειο, το Model 3 βραβεύτηκε ως το Καλύτερο Αυτοκίνητο της Χρονιάς 2019 από το περιοδικό Auto Express. Ακόμα, βραβεύτηκε ως το Καλύτερο Αυτοκίνητο της Χρονιάς 2020, το Καλύτερο Ηλεκτρικό Αυτοκίνητο, το Καλύτερο Εταιρικό Αυτοκίνητο και κέρδισε το βραβείο Καλύτερης ασφαλείας από το περιοδικό Parkers.
Το Model 3 κέρδισε το βραβείο του Καλύτερου Μεσαίου Αυτοκίνητου της Χρονιάς στα βραβεία Das Goldene Lenkrad (Το Χρυσό Τιμόνι) 2019.
Επίσης, το Model 3 κέρδισε το βραβείο του Καλύτερου Ηλεκτρικού Αυτοκινήτου της Χρονιάς 2020 από την εταιρεία Edmunds.
Παράλληλα, το Model 3 πήρε τον τίτλο Top Safety Pick+ από τον οργανισμό IIHS.
Λουσιέν του Ροσφόρ
H Λουσιέν, γαλλ. Lucienne de Rochefort (1088 - μετά τις 6 Μαΐου 1137) από τον Οίκο του Μονλερύ ήταν η πρώτη σύζυγος του Λουδοβίκου (ΣΤ΄), τότε διαδόχου της Γαλλίας.
Βιογραφία
Ήταν κόρη του Γκυ Β΄ κυρίου του Ροσφόρ, σενεσάλη της Γαλλίας υπό τον Φίλιππο Α΄. Ο γάμος της με τον Λουδοβίκο (ΣΤ΄) το 1104, διάδοχο του Φιλίππου Α΄, έγινε για να ενδυναμώσει τη σχέση του ο βασιλιάς με τον πατέρα της.
Πηγές
Κατηγορία:Καπέτοι Κατηγορία:Γάλλοι
Μουσείο Γεωλογικής Ιστορίας Ολύμπου
Δομή του μουσείου
Ενώ ευρήματα από όλη την Ελλάδα εκτίθενται στις αίθουσες διδασκαλίας, μια ξεχωριστή αίθουσα έκθεσης είναι αφιερωμένη αποκλειστικά στον Όλυμπο. Παρουσιάζεται η ιστορία του σχηματισμού των βουνών. Εκτίθενται διάφορα είδη απολιθωμένων φυτών και απολιθωμάτων.
Εκθέματα
μικρογραφία| Απολιθωμένα μύδια Η γεωλογική ανάπτυξη της Ελλάδας εξηγείται με τη βοήθεια φακέλων. Χρησιμοποιώντας ένα μοντέλο του Ολύμπου, φαίνεται η κατανομή των διαφόρων ειδών πετρωμάτων στην οροσειρά. Όλοι οι γνωστοί τύποι πετρωμάτων που απαντώνται στην περιοχή του Ολύμπου εκτίθενται σε προθήκες.
Ως αποτέλεσμα της μετατόπισης των ηπειρωτικών πλακών, ο Όλυμπος εξακολουθεί να ωθείται προς τα πάνω κατά 1 έως 4 χιλιοστά το χρόνο. Αυτός είναι ο λόγος που υπάρχουν απολιθωμένα θαλάσσια ζώα σε ύψος γύρω στα 1.000 με 1.500 μέτρα. Ένα μοναδικό μέχρι τώρα εύρημα ήταν ένας αμμωνίτης που βρέθηκε σε υψόμετρο περίπου 1.100 μέτρων. Άλλοι μάρτυρες που ήταν μέρος του βουνού παλαιότερα κάτω από το επίπεδο της θάλασσας είναι ασβεστόλιθοι που είχαν τρυπηθεί από μύδια (Litophagae) ή ασβεστόλιθοι που περιλαμβάνουν απολιθωμένα θαλάσσια σκουλήκια.
Ο Όλυμπος είναι ένα λεγόμενο τεκτονικό «παράθυρο». Αυτό σημαίνει ότι η διάβρωση και η παραμόρφωση έχουν απελευθερώσει παλιά στρώματα βράχου που κανονικά θα ήταν κρυμμένα. Το γεγονός αυτό διασφαλίζει ότι γεωλόγοι από όλο τον κόσμο ταξιδεύουν στον Όλυμπο για ερευνητικούς σκοπούς.
Περαιτέρω πάνελ εξηγούν ότι το όρος Όλυμπος πήρε τη σημερινή του μορφή μετά την εποχή των παγετώνων. Καθώς ο πάγος υποχώρησε, μάζες από χαλίκι μετακινήθηκαν κατά μήκος. Αυτή η διαδικασία διαμόρφωσε το τοπίο και επηρέασε το σχήμα ορισμένων λίθων. Είναι στρογγυλά στο πάνω μέρος και πεπλατυσμένα στο κάτω μέρος.
Μέχρι στιγμής έχουν ανακαλυφθεί μόνο μερικές μικρότερες σπηλιές. Κάποιες από αυτές είναι γεμάτες με πάγο που δεν λιώνει ούτε το καλοκαίρι.
Συνεργασία
Από το 2013, το ιδιωτικό αυτό μουσείο συνεργάζεται με το Αριστοτέλειο Πανεπιστήμιο Θεσσαλονίκης. Σε δύο τάξεις, διδάσκονται μαθήματα για τη γεωλογία του Ολύμπου.
Εξωτερικοί σύνδεσμοι
Γεωλογικης Ιστοριας Ολυμπου Μουσειο Ολυμπου γεωλογικης ιστοριας Κατηγορία:Όλυμπος Γεωλογικης Ιστοριας Ολυμπου Μουσειο Γεωλογικης Ιστοριας Ολυμπου Μουσειο
Φυλή Οινηίδας
Η Φυλή (Φυλή), (ο δήμος: Φυλής, Δήμος Φυλασίων) ήταν αρχαίος οικισμός και δήμος της Οινηίδας (περιοχή της Αρχαίας Αττικής και φυλή της αρχαίας Αθήνας).
Τοποθεσία της αρχαίας Φυλής
Ο δήμος της Φυλής, εθεωρείτο σημαντικός δήμος, της παραλίας, αν και η θέση του βρίσκεται σε αρκετή απόσταση από τη θάλασσα. Ίσως η πιθανότητα ύπαρξης–κτήσης παραθαλασσίων εκτάσεων–εδαφών του δήμου να του έδωσε αυτόν το χαρακτηρισμό. Ο δήμος βρίσκεται στην ανατολική πλευρά του βουνού της Πάρνηθας, σε δεσπόζουσα θέση στο δρόμο από την Αθήνα προς τη Θήβα, πάνω στο βουνό της Φυλής. Ήταν σε απόσταση περίπου 120 στάδια σύμφωνα με το Δημοσθένη και 100 στάδια σύμφωνα με τον Διόδωρο από την Ακρόπολη. Η θέση του αρχαίου δήμου σήμερα καταλαμβάνεται από τον ομώνυμο Δήμο Φυλής και τη σύγχρονη Φυλή Αττικής.
Η συμμετοχή του δήμου στην αρχαία Βουλή
Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος αρχικά της Οινηίδας φυλής, συμμετείχε με 2 βουλευτές στην αρχαία Βουλή των 500, κατά την πρώτη περίοδο (508 – 307/306 π.Χ.). Κατά τη δεύτερη περίοδο (307/306 – 224/223 π.Χ.). ο δήμος μεταφέρθηκε στην «μακεδονική» Δημητριάδα φυλή, αντιπροσωπευόμενος από 6 βουλευτές στη Βουλή των 600 και κατά την τρίτη περίοδο (224/223 – 201/200 π.Χ.). Μετά την κατάργηση και διάλυση των «μακεδονικών φυλών» (Αντιγονίς και Δημητριάς) επέστρεψε εκ νέου στην Οινηίδα φυλή για την επόμενη τέταρτη περίοδο (201/200 π.Χ. – 126/127), καθώς και την πέμπτη περίοδο (126/127 – 3ος αιώνας) με άγνωστο αριθμό βουλευτών–αντιπροσώπων.